b'\n_START_ARTICLE_\nBagilltin rautatieasema\n_START_SECTION_\nHistoria\n_START_PARAGRAPH_\nAsema avattiin tammikuussa 1849. Vaikka kyl\xc3\xa4n nimi on Bagillt, aseman nimi oli aluksi Bagilt. Nimi korjattiin oikeaan muotoon noin vuonna 1860. Asemaa siirrettiin hieman vuonna 1871. Siell\xc3\xa4 oli alun perin kaksi laituriraidetta sek\xc3\xa4 ratapiha tavaraliikenteelle._NEWLINE_Liikenne linjalla vilkastui 1800-luvun lopulla niin, ett\xc3\xa4 reitille rakennettiin kaksi raidetta lis\xc3\xa4\xc3\xa4. Rakennust\xc3\xb6iden j\xc3\xa4lkeen Bagilltin asemalla oli laiturit kahdella uloimmalla raiteella, joita k\xc3\xa4yttiv\xc3\xa4t paikallisjunat. Keskimm\xc3\xa4isten raiteiden v\xc3\xa4liin j\xc3\xa4tettiin tilaa laiturisaarekkeelle, mutta sit\xc3\xa4 ei lopulta rakennettu._NEWLINE_Bagilltin asemaa ehdotettiin vuoden 1963 Beechingin leikkausten ensimm\xc3\xa4isess\xc3\xa4 raportissa suljettavaksi. Tavaraliikenne asemalla loppui 4. toukokuuta 1964 ja henkil\xc3\xb6liikenne 14. helmikuuta 1966.\n_START_SECTION_\nNykytila\n_START_PARAGRAPH_\nAsemalaiturit ovat yh\xc3\xa4 paikoillaan, mutta niille ei en\xc3\xa4\xc3\xa4 kulje raiteita, sill\xc3\xa4 1980-luvulla uloimmat raiteet purettiin. Asemarakennukset on sen sijaan purettu lukuun ottamatta tiilist\xc3\xa4 makasiinia, joka on teollisuuden k\xc3\xa4yt\xc3\xb6ss\xc3\xa4. K\xc3\xa4velytie ylitt\xc3\xa4\xc3\xa4 raiteet aseman vanhaa jalankulkusiltaa pitkin.'